AIŠKINAMASIS RAŠTAS

Dėl Molėtų rajono garbės piliečio vardo Arvydui Paukščiui suteikimo

1. Parengto tarybos sprendimo projekto tikslai ir uždaviniai:

Sprendimo projekto tikslas – įvertinti ir pagerbti Molėtų rajonui, jo žmonėms nusipelniusį

Arvydą Paukštį, kraštietį, UAB „TELTONIKA IoT GROUP“ prezidentą.

Molėtų rajono apdovanojimų komisija pateikė Molėtų rajono savivaldybės tarybai 2022 m. gegužės 16 d. teikimą dėl Molėtų rajono garbės piliečio vardo Arvydui Paukščiui suteikimo už ilgametę veiklą ir nuopelnus kuriant Molėtų krašto gyventojų ekonominę, socialinę bei dvasinę gerovę.

Arvydas Paukštys – Lietuvos verslininkas, kilęs iš Molėtų, tarptautinį pripažinimą pelniusios UAB „TELTONIKA IoT GROUP“ kompanijos prezidentas, ypatingą dėmesį ir visokeriopą paramą skiria gimtajam Molėtų kraštui. 2022 m. rudenį pradės veikti „Teltonikos“ technologijų centras Molėtuose, kuriame numatyta 500 patrauklių, aukštą pridėtinę vertę kuriančių darbo vietų Molėtų ir aplinkinių rajonų gyventojams, kurie galės gauti atlyginimus, lygiaverčius mokamiems Vilniuje. Į „Teltonikos“ technologijų centrą Molėtuose bus investuota 34 mln. Eurų. Mūsų kraštietis, pirmasis nacionalinis mecenatas, ne tik kuria darbo vietas molėtiškiams aukštų technologijų įmonėje, kartu rūpinasi ir Molėtų krašto dvasine, istorinio ir kultūrinio paveldo sritimis. Molėtų šv. Apaštalų Petro ir Povilo bažnyčios renovavimui skirta 1,4 mln. eurų. Per metus bus pakeistas bažnyčios stogas, perstatyti bokštai, renovuotas bažnyčios fasadas, atlikti kiti darbai, numatyti bažnyčios ir šventoriaus tvarkybos projekte. 2020 m. Arvydas Paukštys skyrė svarią paramą, 50 000 eurų, COVID – 19 pandemijos valdymui Molėtų rajone. Už šį kilnų poelgį Arvydas Paukštys 2020 m. apdovanotas Molėtų rajono savivaldybės nominacija „Metų šviesulys“

Molėtų rajono apdovanojimų komisijos teikimas pridedamas.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 16 straipsnio 2 dalies 45 punktas.

Molėtų rajono garbės piliečio vardo teikimo nuostatai, patvirtinti Molėtų rajono savivaldybės

tarybos 2019 m. spalio 31 d. sprendimu Nr. B1-222 „Dėl Molėtų rajono garbės piliečio vardo, Padėkos ženklo, Padėkos rašto ir Nominacijos „Metų šviesulys“ teikimo nuostatų patvirtinimo“.

1. Laukiami rezultatai:

Įvertintas ir pagerbtas Arvydas Paukštys už veiklas ir nuopelnus kuriant Molėtų krašto

2

gyventojų ekonominę, socialinę bei dvasinę gerovę. Arvydui Paukščiui suteiktas Molėtų rajono garbės piliečio vardas. Molėtų miesto šventės, kuri vyks 2022 m. birželio 25 d., metu Arvydui Paukščiui įteiktas Molėtų rajono garbės piliečio medalis, pažymėjimas bei vardinė Molėtų rajono garbės piliečio juosta.

1. Lėšų poreikis ir jų šaltiniai:

Reprezentacinės lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

\_\_